**La Catalunya del futur, 1**

La primera cosa que s’ha de plantejar amb energia hauria de ser tallar l’explotació (de fet, robatori) de l’habitatge de propietat i sovint sense ús, per part de grans propietaris. Sobretot el multihabitatge de propietat i lloguers alts. Avui, Catalunya (i Espanya) és una societat de marginació especialment per culpa de la manca d’habitatge assequible.

S’han fet lleis per arreglar-ho una mica, i s’han suspès per raons vergonyosament dites “constitucionals”.

Aquest problema també és una vergonya en l’àmbit comparatiu dels països europeus: la mitjana d’habitatge social a països europeus occidentals està al voltant del 16 %, i en canvi a Catalunya ronda l’1’5. És a dir: no hi ha hagut governs “dignes” d’aquest nom.

L’habitatge convertit en mitjà especulatiu (per part dels bancs i similars, és a dir, de lladres) és una barrera per a l’emancipació dels joves, i també ho és per als immigrants.

I en aquest camp, hem sofert una autèntica invasió, com a país: Blackstone i Cerberus, multinacionals nord-americanes, han vingut de fora i s’han convertit en grans emporis d’explotació amb l’habitatge. Perquè sabien que era un país pràcticament, en aquest aspecte, “sense govern”.

Si assolim un Govern català nostre o “amic”, caldrà que es proveeixi de diners per invertir en habitatge social, i que faci o perfeccioni lleis que:

\*Obliguin els constructors a cedir una part a disposició pública.

\*Posi uns màxims baixos de possible titularitat bancària o similars.

\*Limiti molt la possibilitat del lloguer de pisos per temporada, que és una manera indirecta d’inflar la concentració de pisos per especular.

Però la cosa més trista i revoltant és la gent que viu i dorm al carrer. I en gran part per dificultar i rebutjar els albergs. És incomprensible l’actitud de militants i seguidors de B en Comú que creuen que els albergs no s’han de permetre ni fomentar. És com una bogeria de veure les coses al revés: menys dolent el carrer que un alberg...

Antoni Ferret

Catalunya en Comú

Voteu tots Catalunya en Comú

No llenceu el vostre vot